ລາຍ​ງານ ເສ​ລີ​ພາບ ​ໃນ​ການ​ປາກ​ເວົ້າ: ພວກຜູ້​ນຳ​ຜະ​ເດັດ​ການ​ ເຮັດ​ໃຫ້​ມີ​ຄວາມ​ກຽດ​ຊັງ ​ຕໍ່​ພວກ​ນັກ​ຂ່າວ ​ເພີ້ມ​ຂຶ້ນ ​ທົ່ວ​ໂລກ
ລະ​ດັບ​ຂອງ​ສະ​ຫະ​ລັດ​ ໃນດັດ​ຊະ​ນີ​ເສ​ລີ​ພາບປະ​ຈຳ​ປີ ໄດ້​ຫລຸດ​ລົງ​ເປັນ​ປີ​ທີ​ສາມ ໃນ​ໄລ​ຍະ​ສາມ​ປີ​ຜ່ານ​ມາ, ຊຶ່ງ​ເປັນ​ຜົນ​ເນື່ອງ​ມາ​ຈາກການ​ນາບ​ຂູ່ ​ເປັນ​ປະ​ຈຳ​ຂອງປະ​ທາ​ນາ​ທິ​ບໍ​ດີ​ດໍ​ໂນ​ລ ທ​ຣຳ ຕໍ່​ພວກ​ນັກ​ຂ່າວ.
ບົດລາຍງານ ທີ່ນຳອອກເຜີຍແຜ່ອອກມາໃນວັນພະຫັດວານນີ້ ໄດ້ສະຫລຸບວ່າການໝິ່ນປະໝາດຕໍ່ພວກນັກຂ່າວຢູ່ທົ່ວໂລກໄດ້ເພີ້ມທະວີຂຶ້ນໃນປີກາຍນີ້, ຕົ້ນຕໍກໍເປັນຍ້ອນ ການປະພຶດຕົນ ຂອງບັນດາຜູ້ນຳຜະເດັດການທັງຫລາຍ ລາຍງານດັດຊະນີເສລີພາບຂອງອົງການເວີລດ໌ ແພຣັສ ຟຣີດອມ (World Press Freedom) ປີ 2019 ທີ່ດຳເນີນການໂດຍອົງການນັກຂ່າວບໍ່ມີພົມແດນ ຫລື Reporters without Borders ເວົ້າວ່າ “ລະບອບປົກຄອງແບບ ຜະເດັດການສືບຕໍ່ທຳການຄວບຄຸມດ້ານຂ່າວສານຢ່າງເຂັ້ມງວດຂຶ້ນ” ຊຶ່ງເປັນຜົນເຮັດໃຫ້ “ຄວາມກຽດຊັງຕໍ່ພວກນັກຂ່າວ" ທີ່ໄດ້ "ຊຸດໂຊມລົງເຖິງຂັ້ນການ ກໍ່ຄວາມຮຸນແຮງ, ທີ່ມີສ່ວນເຮັດໃຫ້ມີຄວາມຢ້ານກົວເພີ້ມຂຶ້ນ " ລະດັບຂອງສະຫະລັດໃນດັດຊະນີເສລີພາບປະຈຳປີໄດ້ຫລຸດລົງເປັນປີທີສາມ ໃນໄລຍະສາມປີຜ່ານມາ, ຊຶ່ງເປັນຜົນເນື່ອງມາຈາກການນາບຂູ່ ເປັນປະຈຳຂອງປະທານາທິບໍດີດໍໂນລ ທຣຳ ຕໍ່ພວກນັກຂ່າວ ແລະຄໍາເວົ້າທີ່ກໍ່ໃຫ້ເກີດ ຄວາມຮູ້ສຶກບໍ່ດີກ່ຽວກັບຝ່າຍຂ່າວສານ, ອີງຕາມບົດລາຍງານນັ້ນ ສະຫະລັດຖືກຈັດໃຫ້ຢູ່ໃນອັນດັບທີ 48 ໃນຈຳນວນທັງໝົດ 180 ປະເທດ ແລະດິນແດນທີ່ມີອະທິປະໄຕທີ່ຖືກສຳຫລວດນັ້ນ, ຊຶ່ງໄດ້ບອກວ່າ ໄດ້ມີການເຊື່ອມລົງ ນັບແຕ່ປີ 2016 ເປັນຕົ້ນມາ ເປັນຄັ້ງທຳອິດ ນັບແຕ່ມີການລາຍງານດ້ານດັ່ງກ່າວທີ່ເລີ້ມເຮັດມາແຕ່ປີ 2002 ທີ່ສະຫະລັດຖືກຈັດປະເພດໃຫ້ຢູ່ກັບບັນດາປະເທດທີ່ການປະພຶດຕໍ່ພວກນັກຂ່າວທີ່ຖືວ່າ "ເປັນບັນຫາ " ບົດລາຍງານສະບັບນີ້ ຍັງເວົ້າອີກວ່າ ເຖິງແມ່ນວ່າ ຈະມີການເຊື່ອມໂຊມລົງ ຂອງບັນຍາກາດດ້ານເສລີພາບໃນການປາກເວົ້າກ່ອນການເປັນປະທານາທິບໍດີສະຫະລັດຂອງທ່ານທຣຳນັ້ນກໍຕາມ ແຕ່ມັນກໍເປັນປີທຳອິດຫລັງຈາກທ່ານຂຶ້ນກຳຕຳແໜ່ງນັ້ນ "ໄດ້ເຮັດໃຫ້ການສິດທິຂອງພວກນັກຂ່າວຫລຸດໜ້ອຍລົງໄປອີກ " ບົດລາຍງານີ້ໄດ້ ອ້າງເຖິງການປະກາດຊ້ຳແລ້ວຊ້ຳອີກຂອງທ່ານທຣຳທີ່ເວົ້າວ່າ ພວກຂ່າວສານ “ຄືສັດຕູຂອງປະຊາຊົນອາເມຣິກັນ," ນັ້ນ ໄດ້ພະຍາຍາມທີ່ຈະປະຕິເສດບໍ່ໃຫ້ “ອົງການຂ່າວຫລາຍແຫ່ງ" ເຂົ້າໄປໃນທຳນຽບຂາວ, ໃຊ້ຄຳເວົ້າວ່າ “ຂ່າວປອມ" ຫລື “fake news" ເປັນປະຈຳເພື່ອຕອບໂຕ້ຄືນຕໍ່ລາຍງານຂ່າວທີ່ຕຳໜິທ່ານ ແລະກໍໄດ້ຮຽກຮ້ອງໃຫ້ມີການຢຶດເອົາອານຸຍາດໃນການກະຈາຍຂ່າວຂອງ "ບັນດາອົງການຂ່າວໃດນຶ່ງ " ບັນດາປະເທດຢູໂຣບ ໄດ້ຄອບງຳເອົາເກືອບໝົດລະດັບທີ່ຢູ່ທາງເທິງຂອງດັດຊະນີດັ່ງກ່າວ ນໍເວ ໄດ້ຄອງອົນອັບທີນຶ່ງມາເປັນເວລາສາມປີຕິດຕໍ່ກັນ, ຕິດຕາມາດ້ວຍຟິນແລນ, ສະວີເດັນ, ເນເທີແລນ ແລະເດັນມາກ ອັງກິດ ໄດ້ຖືກຈັດໃນອັນດັບທີ 33 ໄດ້ເພີ້ມຂຶ້ນມາ 7 ຂັ້ນນັບແຕ່ປີກາຍນີ້ ແຕ່ວ່າ ລາຍງານສະບັບນີ້ ກໍເວົ້າວ່າອັງກິດ "ຍັງເປັນປະເທດນຶ່ງໃນບັນດາປະເທດທີ່ ມີສະພາບທີ່ຮ້າຍແຮງທີ່ສຸດຢູ່ໃນຢູໂຣບຕາເວັນອອກ" ໂດຍໃຫ້ຂໍ້ສັງເກດວ່າ ການທີ່ປະເທດດັ່ງກ່າວ ໄດ້ຖືກຈັດຢູ່ລະດັບທີ່ດີຂຶ້ນກໍຍ້ອນວ່າ ເສລີພາບໃນການປາກເວົ້າຢູ່ປະເທດອື່ນຫລຸດລົງ ຢ່າງຫລວງຫລາຍ ບັນດາປະເທດທີ່ຢູ່ໃນອັນດັບຕ່ຳສຸດຂອງບັນຊີນັ້ນ ແມ່ນກວາມເອົາໂດຍປະເທດໃນຂົງເຂດເອເຊຍ ເຕີກມານິວຖານ ຖືກຈັດໃນອັນດັບທີ 180, ຕິດຕາມດ້ວຍເກົາຫລີເໜືອ, ເອຣິເທຣຍ, ຈີນ, ແລະຫວຽດນາມ ຕາມລຳດັບ